b'\n_START_ARTICLE_\nKuk\xc5\xa1\xc5\xb3 dvaro pilis\n_START_PARAGRAPH_\nKuk\xc5\xa1\xc5\xb3 dvaro pilis \xe2\x80\x93 pilis Latvijoje, Tukumo rajone, Jaunsat\xc5\xb3 vals\xc4\x8diuje, Kuk\xc5\xa1ose. Pastatyta 1725 m., nors ra\xc5\xa1ytiniuose \xc5\xa1altiniuose minima dar 1530 m._NEWLINE_Pilis yra prie V\xc4\x97dzel\xc4\x97s arba Kuk\xc5\xa1up\xc4\x97s, apie 22 km nuo Tukumo ir 10 km nuo Kandavos. Dvaro pavadinimas kil\xc4\x99s i\xc5\xa1 broli\xc5\xb3 P\xc4\x97terio, Jekabo ir Klavo Kuk\xc5\xa1\xc5\xb3 vard\xc5\xb3. Broliai nebuvo \xc5\xa1io dvaro savininkai. Yra liudijim\xc5\xb3, kad 1530 m. ordino magistras Valteris fon Pletenbergas, vadovaudamasis feodalizmo principais, suteik\xc4\x97 len\xc5\xb3 teis\xc4\x99 savo ordino riteriui Berndtui Tidvicui (Tidevicui), t. y. tris Kandavos parapijoje esan\xc4\x8dius valstie\xc4\x8di\xc5\xb3 \xc5\xabkius, kuriuose \xc5\xa1eimininkavo \xc5\xa1ie trys broliai Kukai (Kuckai). V\xc4\x97liau, 1534 m. Berndtas Tidevicas \xc4\xafk\xc5\xabr\xc4\x97 Kuk\xc5\xa1\xc5\xb3 dvar\xc4\x85._NEWLINE_Dvaras laikomas i\xc5\xa1kiliu Latvijos dvar\xc5\xb3 architekt\xc5\xabros pavyzd\xc5\xbeiu, kur laipsni\xc5\xa1kai vyko stilistin\xc4\x97 sintez\xc4\x97 tarp baroko ir v\xc4\x97lyvojo klasicizmo. Dvare i\xc5\xa1lik\xc4\x99 XVIII a. vidurio juodai glaz\xc5\xabruotos kokli\xc5\xb3 krosnys ir durys, taip pat keli XIX a. sien\xc5\xb3 pie\xc5\xa1iniai.'